da en da nl ca da sv de es da da da da en da da da da da da da da da da da da da da da da de da da nb da da da da da da da da en nb en da fr da en de da da nb da da da da da da da da da da da da da nb da de nb da da da da da da da da da da da da nl da en da da es nl da
Danmarksturné med fokus på sclerose får tourstart i weekenden | Scleroseforeningen
5.8.2022 10:13:31 CEST | Scleroseforeningen
Lørdag den 6. august skyder Scleroseforeningen et nyt landsdækkende event i gang, når Bogense og Skjern får besøg af en rød tourbus som de første af 10 udvalgte byer. Det sker for at gøre danskerne klogere på sclerose som optakt til efterårets landsindsamling. For mange kender ikke sygdommen særlig godt, selv om Danmark har en af verdens højeste forekomster.
Scleroseforeningen skyder Danmarksturné i gang for at gøre klogere på sclerose
Rosenfestival i Bogense, lørdagskoncert i Skjern, Crazy Night i Faxe, torvedag i Roskilde, kulturnat i Kolding, Foreningernes dag i Esbjerg, ”Rap om kap” i Randers, Skive og Odense… Det skorter ikke på begivenheder, der år efter år får mennesker til at mødes rundt omkring i riget.
Som noget nyt vil flere kendte tilløbsstykker få selskab af en skinnende rød tourbus fra Scleroseforeningen. Det sker på konkret initiativ fra 10 aktive lokalafdelingsformænd og indsamlingsledere for Scleroseforeningen, der hver især har ønsket at slå et slag for at øge kendskabet til sclerose i deres område forud for Scleroseforeningens store landsindsamling den 11. september.
”Sclerose er i dag så udbredt, at sygdommen vil være til stede i de flestes omgangskreds, men mange kender ikke sygdommen særlig godt, og jeg oplever et stort behov for viden,” siger Anne Bjerg, der er formand for Scleroseforeningen i Odense, Kerteminde og Nordfyn.
Siden den 59-årige fynske formand fik sclerose for 20 år siden, er antallet af danskere fordoblet. I dag har 17.747 danskere den uhelbredelige sygdom, og to af dem er hendes egne børn. Med et års mellemrum fik begge sygdommen konstateret, da de lige var blevet voksne. Derfor har hun sikret sit område to stop på Danmarksturnéen, der får en duftende debut til Rosenfestivalen i Bogense den 6. og 7. august og en festlig finale, når den som sidste stop slutter sig til 25års jubilæet for eventet Rap om Kap i Odense den 3. september.
Tourstarten deler Bogense dog med Skjern, hvor formand for Scleroseforeningen i Ringkøbing-Skjern Hans Pinderup har sørget for, at den røde tourbus lægger vejen forbi til tonerne af Lørdagskoncerten den 6. august.
”Musik kan bare noget, når det drejer sig om at møde mennesker. Der breder sig med det samme en god stemning, og man er ligesom på samme plan og har nemmere ved at tale med hinanden,” lyder den 60årige formands begrundelse. Han har selv sclerose og er afhængig af hjælp til det meste. Men ørerne fejler ingenting, og i takt med at sygdommen er skreddet frem, er betydningen af musik taget tilsvarende til.
Kaffe på kanden og aktiviteter for børn
Med den røde tourbus vil der være et snurrende lykkehjul med præmier til store og små, quizzer, et badge-værksted hvor børn og kreative sjæle kan fremstille deres helt eget badge, kaffe på kanden, godter til ganen og masser af mulighed for at spørge og blive klogere på sygdommen.
De to formænd håber, at mange vil slå et smut forbi den røde tourbus. Danmark har en af verdens højeste forekomster af sygdommen, og den udvikling er det vigtigt at få vendt med Hans Pinderups ord:
”Det er der også håb om, at vi en dag vil lykkes med, hvis bare vi bliver ved med at sørge for, at der bliver forsket nok i sygdommen,” siger Hans Pinderup og tilføjer:
”Siden jeg fik sygdommen, er behandlingerne blevet bedre og bedre. Men det er stadig en grim sygdom, hvor det kun går én vej. Det er bare et spørgsmål om hvor hurtigt. Det er i virkeligheden noget af det hårdeste ved sygdommen, at man ikke kan vide, hvordan det vil se ud næste år eller bare om 14 dage. Så vi skal have fundet nøglen til den, så vi kan få skovlen under den,” siger han.
Besøgende, der har lyst til at tage et par timer ud søndag den 11. september og slå en rask gåtur sammen med at være med til at samle penge ind til forskning i sclerose, kan få hjælp til at finde en rute og tilmelde sig som indsamlere ved tourbussen, uanset hvor i landet de er fra.
”Men alle er velkomne,” understreger de to formænd, ”også hvis man bare gerne vil høre mere eller have en snak om sygdommen,” siger Anne Bjerg.
Billede vedhæftet til fri afbenyttelse: Scleroseforeningens tourbus
Kalender for det nye event Sclerosetour 2022 og kontaktpersoner
BOGENSE: 6.-7. august: Rosenfestivalen i Bogense, kontakt: Formand Anne Bjerg 24456185
SKJERN: 6. august: Lørdagskoncerten ved Pakhuset i Skjern, kontakt: Formand Hans Pinderup, 22468047
FAXE: 12. august: Crazy Night i Faxe, kontakt: Områdeleder Lizzie Nielsen, 50967135
RANDERS: 13. august: Rap om Kap i Randers, kontakt: Områdeleder Flemming Sørensen, 28197399
HORSENS: 19. august: Gågaden i Horsens, kontakt: Områdeleder Carl Egon Jensen, 30241540
ROSKILDE: 20. august: Torvedag på Stændertorv i Roskilde, kontakt: Formand Anette Cordes, 23842010
SKIVE: 27. august: Rap om kap i Skive, kontakt: Områdeleder Elsemarie Trøst, 21411984
KOLDING: 2. september: Kulturnatten i Kolding ved Nicolaiplads, kontakt: Formand Ole Dahl, 26196884
ESBJERG: 3. september: Foreningernes Dag i Esbjerg, kontakt: Områdeleder Anne Marie Lindquist, 20697101
ODENSE: 3. september: Rap om Kap, 25års jubilæum i Odense, kontakt: Formand Anne Bjerg, 24456185
Scleroseforeningen skyder Danmarksturné i gang for at gøre klogere på sclerose
Poul Bundgaards Vej 1.
+45 36 46 36 46https://www.scleroseforeningen.dk/
Kalender for det nye event Sclerosetour 2022:
BOGENSE: 6.-7. august: Rosenfestivalen i Bogense, kontakt: Formand Anne Bjerg 24456185
SKJERN: 6. august: Lørdagskoncerten ved Pakhuset i Skjern, kontakt: Formand Hans Pinderup, 22468047
FAXE: 12. august: Crazy Night i Faxe, kontakt: Områdeleder Lizzie Nielsen, 50967135
RANDERS: 13. august: Rap om Kap i Randers, kontakt: Områdeleder Flemming Sørensen,28197399
HORSENS: 19. august: Gågaden i Horsens, kontakt: Områdeleder Carl Egon Jensen, 30241540
ROSKILDE: 20. august: Torvedag på Stændertorv i Roskilde, kontakt: Formand Anette Cordes, 23842010
SKIVE: 27. august: Rap om kap i Skive, kontakt: Områdeleder Elsemarie Trøst, 21411984
KOLDING: 2. september: Kulturnatten i Kolding ved Nicolaiplads, kontakt: Formand Ole Dahl, 26196884
ESBJERG: 3. september: Foreningernes Dag i Esbjerg, kontakt: Områdeleder Anne Marie Lindquist, 20697101
ODENSE: 3. september: Rap om Kap, 25års jubilæum i Odense, kontakt: Formand Anne Bjerg, 24456185
17.747 danskere har sclerose, og antallet er fordoblet på 20 år i Danmark, der har verdens 4. højeste forekomst per indbygger.
Sygdommen rammer centralnervesystemet og kan medføre en lang række fysiske og kognitive symptomer som nedsat kraft, lammelser, føleforstyrrelser, synsproblemer, koncentrations- og hukommelsesbesvær og udmarvende træthed.
Dobbelt så mange kvinder som mænd rammes, typisk er de mellem 20-40 år. Årsagen til sclerose er endnu ikke kortlagt.
Symptomerne kan dæmpes af medicin, men sclerose er fortsat en uhelbredelig og fremadskridende sygdom. Sygdommen er primær årsag til invaliditet blandt kvinder i den fødedygtige alder.
Få flere facts og tal om sclerose her: https://www.scleroseforeningen.dk/viden-om/hvad-er-sclerose/faa-alle-tallene-om-sclerose
Se mere om Scleroseindsamlingen 2022 her: https://sammenmodsclerose.dk/
Følg pressemeddelelser fra Scleroseforeningen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Scleroseforeningen
Årets sygeplejerske og årets SOSU kåret med ny patientpris31.5.2022 15:00:00 CEST | Pressemeddelelse
For første gang er Scleroseforeningens nystiftede patientpris, MS-Prisen, blevet uddelt. Det skete til stående klapsalver ved et festligt arrangement, der blev afholdt i foreningen i går i anledning af den internationale sclerosedag, MS World Day.
Saltvandsindsprøjtning til dansk scleroseforskning20.5.2022 14:41:15 CEST | Pressemeddelelse
Scleroseforeningens forskningsudvalg har netop uddelt 7.5 millioner kroner til 18 danske forskningsprojekter inden for sclerose. Projekterne skal være med til at knække koden på den uhelbredelige sygdom, som Danmark har verdens 4. højeste forekomst af.
Scleroseforeningen springer ud som cannabisproducent1.4.2022 07:00:00 CEST | Pressemeddelelse
Scleroseforeningen går ind i produktion af cannabis. Det sker, når patientforeningen 1. april 2022 overtager nøglerne til et sydfynsk cannabisproduktionsanlæg. I den kommende weekend vil dørene åbnes for interesserede, der får mulighed for at få en rundvisning på anlægget og en gratis prøve til en uges forbrug med hjem.
Sclerosehospitalet modtager 10 millioner kroner fra A. P. Møller Fonden til nyt tag8.3.2022 10:00:00 CET | Pressemeddelelse
A.P. Møller og Hustru Chastine Mc-Kinney Møllers Fond til almene Formaal har valgt at støtte Sclerosehospitalet med 10 millioner kroner til en udskiftning af taget på den smukke, historiske bygning i Haslev. ”En fantastisk gave og kæmpe hjælp,” kalder Scleroseforeningens formand den fornemme donation.
Julehjælp på vej til flere børnefamilier end forudset15.12.2021 09:00:00 CET | Pressemeddelelse
161 familier med sclerose har netop fået besked om, at der er 2.000 kr. på vej i julehjælp fra Scleroseforeningen. Det er næsten dobbelt så mange familier, som foreningen havde forudset, fortæller direktør Klaus Høm.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022